
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση και συμπλήρωση της υπ' αριθ. 
108647/17-10-2016 (ΦΕΚ Β'3379) υπουργικής 
απόφασης «Προκήρυξη καθεστώτος ενισχύσεων 
«Επενδύσεις μείζονος μεγέθους» του αναπτυξια¬ 
κού νόμου 4399/2016». 

2 Τροποποίηση και συμπλήρωση της υπ' αριθ. 
108646/17-10-2016 (ΦΕΚ Β'3380) υπουργικής 
απόφασης «Προκήρυξη καθεστώτος ενισχύσε¬ 
ων «Ενισχύσεις μηχανολογικού εξοπλισμού» του 
αναπτυξιακού ν. 4399/2016». 

3 Κατανομή Καθηγητών της Στρατιωτικής Σχολής 
Ευελπίδων (ΣΣΕ) έτους 2016. 


ΑΠΟΦΑΣΕΙΣ 

Αριθμ. 3625 _ (1) 

Τροποποίηση και συμπλήρωση της υπ' αριθ. 
108647/17-10-2016 (ΦΕΚ Β'3379) υπουργικής 
απόφασης «Προκήρυξη καθεστώτος ενισχύσε¬ 
ων "Επενδύσεις μείζονος μεγέθους" του αναπτυ¬ 
ξιακού νόμου 4399/2016». 

Ο ΥΠΟΥΡΓΟΣ 

ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 4399/2016 «Θεσμικό πλαίσιο για 
τη σύσταση καθεστώτων Ενισχύσεων Ιδιωτικών Επενδύ¬ 
σεων για την περιφερειακή και οικονομική ανάπτυξη της 
χώρας - Σύσταση Αναπτυξιακού Συμβουλίου και άλλες 
διατάξεις» (ΑΊ17), όπωςτροποποιήθηκε μετο άρθρο 19 
του ν.4441/2016 (ΦΕΚ Α' 227), και ιδίως των άρθρων 29 
και 65 έως 69 αυτού, όπως ισχύουν. 

2. Τις διατάξεις του Γενικού Απαλλακτικού Κανονισμού 
651/2014 της Ευρωπαϊκής Επιτροπής. 

3. Την κοινή υπουργική απόφαση υπ' αριθμ. 106688/ 
13-10-2016 (ΦΕΚ 3315 14.10.2016) "Καθορισμόςτου πο¬ 
σού, κατά είδος ενισχύσεων, για τα επενδυτικά σχέδια 
που υπάγονται στα καθεστώτα ενισχύσεων «Γενική Επι¬ 


χειρηματικότητα», «Νέες ανεξάρτητες ΜΜΕ», «Ενισχύσεις 
μηχανολογικού εξοπλισμού» και «Επενδύσεις μείζονος 
μεγέθους» του αναπτυξιακού ν. 4399/2016". 

4. Την αριθμ. 108647/17-10-2016 (ΦΕΚ Β'3379) απόφα¬ 
ση «Προκήρυξη καθεστώτος ενισχύσεων "Επενδύσεις 
μείζονος μεγέθους" του αναπτυξιακού ν. 4399/2016». 

5. Την αριθμ. 108621/17-10-2016 (ΦΕΚ Α'3410) κοινή 
απόφαση «Καθορισμός ειδικών όρων, προϋποθέσεων, 
προδιαγραφών και περιορισμών για την υπαγωγή σε 
καθεστώτα ενισχύσεων του ν.4399/2016 (Α' 117), επεν¬ 
δυτικών σχεδίων του τομέα της μεταποίησης γεωργι¬ 
κών προϊόντων, όπως αυτός ορίζεται στο σημείο 10 του 
άρθρου 2 του καν. (ΕΕ) 651/2014 της Επιτροπής, απο¬ 
κλειστικά στις περιπτώσεις στις οποίες η ενίσχυση του 
επενδυτικού σχεδίου καθορίζεται με βάση τις επιλέξιμες 
δαπάνες του επενδυτικού σχεδίου». 

6. Το άρθρο 90 του «Κώδικα για την Κυβέρνηση και Κυ¬ 
βερνητικά Όργανα» που κυρώθηκε με το άρθρο πρώτο 
του π.δ. 63/2005 (Α' 98). 

7. Τις διατάξεις του π.δ. 116/2014 «Οργανισμός του 
Υπουργείου Ανάπτυξης και Ανταγωνιστικότητας» (ΑΊ85), 
όπως ισχύει. 

8. Τις διατάξεις του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (ΑΊ 14). 

9. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση Υπουργείου Με- 
ταναστευτικής Πολιτικής και Υπουργείου Ψηφιακής Πο¬ 
λιτικής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρότη- 

σης, Οικονομίας, Ανάπτυξης και Τουρισμού και Υποδο¬ 
μών, Μεταφορών και Δικτύων» (ΦΕΚ Α' 208) 

10. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
Α' 210). 

11 .Την αριθμ. Υ197/16.11.2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση.» (ΦΕΚ Β’ 3722) 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τροποποιούμε και συμπληρώνουμε την απόφαση 
προκήρυξης του καθεστώτος «Επενδύσεις μείζονος με¬ 
γέθους» του ν. 4399/2016, ως ακολούθως: 

1. Η υποπερίπτωση β' της περίπτωσης Α' της παραγρά¬ 
φου 1 του άρθρου 5, αναδιατυπώνεται ως εξής: «β. με 
αύξηση του μετοχικού ή εταιρικού κεφαλαίου του φορέα 
του επενδυτικού σχεδίου με κεφαλαιοποίηση υφιστά¬ 
μενων φορολογηθέντων αποθεματικών και κερδών εις 
νέον. Το προηγούμενο εδάφιο εφαρμόζεται υπό τις εξής 
προϋποθέσεις: ί) κατά την αξιολόγηση του επενδυτικού 
σχεδίου διαπιστώνεται η επάρκεια της ρευστότητας της 
επιχείρησης (κυκλοφορούν ενεργητικό μείον βραχυπρό¬ 
θεσμες υποχρεώσεις), μετά την αφαίρεση του ποσού των 
διαθεσίμων της, που πρόκειται να χρησιμοποιηθεί για 
την κάλυψη της συμμετοχής του φορέα με ίδια κεφάλαια, 
και ϋ) τα φορολογηθέντα αποθεματικά έχουν σχημα- 
τισθεί από πραγματοποιηθέντα έσοδα του φορέα της 
επένδυσης βάσει διατάξεων οι οποίες δεν εμπεριέχουν 
όρους σχηματισμού και χρήσης τους που να αντιτίθενται 
στους κανόνες χορήγησης ενισχύσεων και δεν έχουν 
δεσμευθεί για να χρησιμοποιηθούν για άλλους σκοπούς» 

2. Η υποπερίπτωση γ' της περίπτωσης Α' της παραγρά¬ 
φου 1 του άρθρου 5, αναδιατυπώνεται ως εξής: «με την 
ανάλωση υφιστάμενων φορολογηθέντων αποθεματικών 
και κερδών εις νέον, τα οποία στην περίπτωση αυτή δε¬ 
σμεύονται σε ειδικό λογαριασμό και δεν μπορούν να 
διανεμηθούν πριν την παρέλευση επτά ετών προκειμέ- 
νου για μεγάλες επιχειρήσεις, ή πέντε ετών, προκειμένου 
για μεσαίες επιχειρήσεις ή τριών ετών, προκειμένου για 
μικρές ή πολύ μικρές, από την ημερομηνία ολοκλήρω¬ 
σης του επενδυτικού σχεδίου και την έναρξη της παρα¬ 
γωγικής λειτουργίας της επένδυσης. Το προηγούμενο 
εδάφιο εφαρμόζεται υπό τις εξής προϋποθέσεις: ί) κατά 
την αξιολόγηση του επενδυτικού σχεδίου διαπιστώνεται 
η επάρκεια της ρευστότητας της επιχείρησης (κυκλο¬ 
φορούν ενεργητικό μείον βραχυπρόθεσμες υποχρεώ¬ 
σεις), μετά την αφαίρεση του ποσού των διαθεσίμων 
της, που πρόκειται να χρησιμοποιηθεί για την κάλυψη 
της συμμετοχής του φορέα με ίδια κεφάλαια, και ϋ) τα 
φορολογηθέντα αποθεματικά έχουν σχηματισθεί από 
πραγματοποιηθέντα έσοδα του φορέα της επένδυσης 
βάσει διατάξεων οι οποίες δεν εμπεριέχουν όρους σχη¬ 
ματισμού και χρήσης τους που να αντιτίθενται στους 
κανόνες χορήγησης ενισχύσεων και δεν έχουν δεσμευθεί 
για να χρησιμοποιηθούν για άλλους σκοπούς». 


3. Στην υποπερίπτωση α’ της περίπτωσης Α της παρα¬ 
γράφου 1 του άρθρου 5, προστίθενται εδάφια ως εξής: 
«Η αύξηση του κεφαλαίου υφιστάμενων επιχειρήσεων 
μπορεί να γίνεται και πριν την υποβολή της αίτησης 
υπαγωγής, υπό την προϋπόθεση ότι πραγματοποιήθηκε 
μέσα στους τελευταίους δώδεκα μήνες ή στους είκο¬ 
σι τέσσερις μήνες προκειμένου για εταιρείες που είναι 
εισηγμένες σε οργανωμένη χρηματιστηριακή αγορά. 
Στην περίπτωση αυτή, η αύξηση έχει ως αποκλειστικό 
σκοπό την χρησιμοποίηση του νέου κεφαλαίου ως ίδια 
συμμετοχή στη συγκεκριμένη επένδυση βάσει της σχε¬ 
τικής απόφασης των εταίρων ή της Γενικής Συνέλευσής 
τους κατά περίπτωση, και υπό την προϋπόθεση ότι, 
κατά τον χρόνο υποβολής της αίτησης υπαγωγής του 
επενδυτικού σχεδίου, το κεφάλαιο αυτό αποδεδειγμένα 
υφίσταται με τη μορφή διαθεσίμων της εταιρείας και δεν 
έχει αναλωθεί». 

4. Στην περίπτωση Β’ της παραγράφου. 2 του άρθρου 
7, προστίθενται και οι κωδικοί αριθμοί δραστηριότητας 
«02-Δασοκομία και Υλοτομία» και «49-Χερσαίες μεταφο¬ 
ρές και μεταφορές μέσω αγωγών». 

5. Στο άρθρο 7 προστίθεται παράγραφος 5 ως εξής: 
«5. Στον τομέα της μεταποίησης γεωργικών προϊόντων, 
υπάγονται τα επενδυτικά σχέδια που καθορίζονται στην 
κοινή απόφαση υπ' αριθμ. 108621/17-10-2016 (ΦΕΚ Α' 
3410) «Καθορισμός ειδικών όρων, προδιαγραφών και 
περιορισμών για την υπαγωγή σε καθεστώτα ενισχύ¬ 
σεων του ν. 4399/2016 (Α' 117), επενδυτικών σχεδίων 
του τομέα της μεταποίησης γεωργικών προϊόντων, όπως 
αυτός ορίζεται στο σημείο 10 του άρθρου 2 του καν. (ΕΕ) 
651 /2014 της Επιτροπής, αποκλειστικά στις περιπτώσεις 
στις οποίες η ενίσχυση του επενδυτικού σχεδίου καθο¬ 
ρίζεται με βάση τις επιλέξιμες δαπάνες του επενδυτικού 
σχεδίου» και τους ειδικούς όρους, προϋποθέσεις, προ¬ 
διαγραφές και περιορισμούς που ορίζονται σε αυτήν». 

6. Στην περίπτωση γ' της παρ. 3 του άρθρου 8, η φράση 
«των τεχνικών εγκαταστάσεων» αντικαθίσταται από τη 
φράση «των ειδικών εγκαταστάσεων». 

7. Στην παράγραφο 2 της ενότητας Β «στάδιο ελέγχου 
νομιμότητας επενδυτικού σχεδίου» του άρθρου 14, προ¬ 
στίθεται νέο εδάφιο, ως εξής: 

«Για τον έλεγχο πληρότητας και νομιμότητας δύνα- 
νται επιπλέον των υπαλλήλων των φορέων υποδοχής 
να αξιοποιούνται και μέλη από το Εθνικό Μητρώο Πι¬ 
στοποιημένων Αξιολογητών (Ε.Μ.Π.Α.) και το Εθνικό 
Μητρώο Πιστοποιημένων Ελεγκτών (Ε.Μ.Π.Ε.) του π.δ. 
33/2011 (Α' 33)». 

8. Η παρ. 8 του άρθρου 16 αντικαθίσταται ως εξής: 

«8.ΤαΌργανα Ελέγχου Επενδύσεων του παρόντος συ- 

νιστώνται με απόφαση του Υπουργού Οικονομίας και 
Ανάπτυξης. Με την απόφαση αυτή ορίζεται ο αριθμός 
των μελών τους, που δεν μπορεί να είναι λιγότερα από 
δύο, και η ιδιότητά τους, ανάλογα με τις ιδιαιτερότητες 
και με τα χαρακτηριστικά της ελεγχόμενης επένδυσης, 
ο χρόνος και ο τρόπος συγκρότησής τους, ανάλογα και 
με το είδος του ελέγχου, οι αρμοδιότητές τους, το αντι¬ 
κείμενο του ελέγχου, το χρονικό διάστημα εντός του 
οποίου υποχρεούνται να διενεργήσουν τον έλεγχο και 
να παραδώσουν την έκθεσή τους, καθώς και κάθε άλλη 

λεπτομέρεια για την εφαρμογή των ρυθμίσεων του άρ¬ 
θρου αυτού. Η απόφαση συγκρότησης εκάστου οργάνου 
Ελέγχου επένδυσης εκδίδεται από τα αρμόδια όργανα 
της παραγράφου 7 του άρθρου 14 του ν. 4399/2016» 

9. Το τελευταίο εδάφιο της υποπερίπτωσης στ' «Μέγε¬ 
θος φορέα επενδυτικού σχεδίου» της «Ενότητας Α: Στοι¬ 
χεία φορέα επενδυτικού σχεδίου» της παραγράφου 1 
«Οικονομοτεχνική μελέτη» του κεφαλαίου Δ' «Στοιχεία 
και δικαιολογητικάτου ΦακέλουΤεκμηρίωσης»του Πα¬ 
ραρτήματος 1, αντικαθίσταται ως εξής: «Σε περίπτωση 
που ο φορέας του επενδυτικού σχεδίου προκύψει ή έχει 
προκύψει μετά από διαδικασία συγχώνευσης υφιστάμε¬ 
νων εταιριών, το μέγεθος προσδιορίζεται αθροιστικά βά¬ 
σει των συνολικών οικονομικών στοιχείων και στοιχείων 
απασχόλησης των υπό συγχώνευση εταιρειών, για κάθε 
χρήση πριν τη συγχώνευση που περιλαμβάνεται εντός 
των τριών τελευταίων κλεισμένων διαχειριστικών χρή¬ 
σεων από την υποβολή της αίτησης υπαγωγής». 

10. Μετά το δεύτερο εδάφιο της περίπτωσης β' της 
«Ενότητας Β: Τεχνική περιγραφή επενδυτικού έργου» 
της παραγράφου 1 «Οικονομοτεχνική μελέτη» του κε¬ 
φαλαίου Δ' «Στοιχεία και δικαιολογητικά του Φακέλου 
Τεκμηρίωσης» του Παραρτήματος 1, προστίθεται εδά¬ 
φιο ως εξής: «Αναφορά έργων ή/και εγκαταστάσεων, 
νέων είτε ήδη υφιστάμενων, που θα εξακολουθήσουν να 
χρησιμοποιούνται και μετά την ολοκλήρωση του επεν¬ 
δυτικού σχεδίου, προκειμένου να διασφαλίζεται ότι δεν 
δημιουργούνται διακρίσεις σε βάρος ευπαθών ομάδων 
ιδίως ως προς την προσβασιμότητα σε υποδομές, υπη¬ 
ρεσίες και αγαθά». 

11. Η περίπτωση ίν της παραγράφου 6 «Στοιχεία τεκ¬ 
μηρίωσης του μεγέθους ως ΜΜΕ» του κεφαλαίου Δ' 
«Στοιχεία και δικαιολογητικά του ΦακέλουΤεκμηρίωσης» 
του Παραρτήματος 1, αναδιατυπώνεται ως εξής: «ίν. Οι 
υποβληθείσες ΑΠΔ των 3 τελευταίων ημερολογιακών 
ετών, για το φορέα της επένδυσης και για κάθε συνεργα- 
ζόμενη ή συνδεδεμένη επιχείρησή του συνοδευόμενες 
από τις αντίστοιχες μηνιαίες καταστάσεις μισθοδοσίας 
της επιχείρησης.». 

12. Η παράγραφος II του κεφαλαίου Δ' «Στοιχεία και 
δικαιολογητικάτου Φακέλου τεκμηρίωσης» του Παραρ¬ 
τήματος 1, αναδιατυπώνεται ως εξής: «Υποβάλλονται οι 
υποβληθείσες ΑΠΔ για τους τελευταίους 12 μήνες πριν 
την υποβολή της αίτησης υπαγωγής συνοδευόμενες από 
τις αντίστοιχες μηνιαίες καταστάσεις μισθοδοσίας της 
επιχείρησης». 

13. Το χωρίο «ΕΝΔΕΙΚΤΙΚΗ ΠΕΡΙΓΡΑΦΗ ΕΡΓΑΣΙΩΝ ΑΝΑ 
ΚΑΤΗΓΟΡΙΑ ΔΑΠΑΝΗΣ» του ΠΑΡΑΡΤΗΜΑΤΟΣ 2, αριθ- 
μείται ως παράγραφος 3 και στον «ΠΙΝΑΚΑ 4 ΛΟΙΠΟΣ 
ΕΞΟΠΛΙΣΜΟΣ» της κατηγορίας « Α' ΕΠΙΛΕΞΙΜΕΣ ΔΑΠΑ¬ 
ΝΕΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ», «ΟΜΑΔΑ Α' Περι¬ 
φερειακές Ενισχύσεις - Επενδυτικές Ενισχύσεις (άρθρο 
14 ΓΑΚ)», του εν λόγω χωρίου, διαγράφεται η γραμμή 9. 

14. Μετάτο τελευταίο εδάφιοτης υποπερίπτωσης ϋί της 
παραγράφου 7 του κεφαλαίου Δ «Στοιχεία και δικαιολο- 
γητικά του φακέλου τεκμηρίωσης» του Παραρτήματος 1, 
προστίθεταιεδάφιοωςεξής:«Ειδικότεραστηπερίπτωσηγγ 
εκ των ανωτέρω περιπτώσεων της παραγράφου 4γ του 
άρθρου 7 του ν. 4399/2016 που το επενδυτικό σχέδιο 


αφορά σε εκσυγχρονισμό μονάδας που έχει διακόψει 
την λειτουργία της χωρίς να έχει γίνει αλλαγή χρήσης 
συνυποβάλλονται και βεβαιώσεις αρμοδίων αρχών ή 
και λοιπά στοιχεία από τα οποία να τεκμηριώνεται ότι 
η μονάδα έχει διακόψει την λειτουργία της για τουλάχι¬ 
στον δώδεκα (12) μήνες πριν την υποβολή της αίτησης 
υπαγωγής (υποχρεωτικά δήλωση μεταβολών ΔΟΥ για 
την διακοπή λειτουργίας της ξενοδοχειακής μονάδας ή 
τη θέση σε αδράνεια και επικουρικά μηδενικές δηλώσεις 
ΦΠΑ ή και πιστοποιητικό ΓΕΜΗ)». 

Άρθρο 2 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν 
προκαλείται πρόσθετη δαπάνη του Προϋπολογισμού 
Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2017 
Οι Υπουργοί 

Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 


Αριθμ. 3634 _ (2) 

Τροποποίηση και συμπλήρωση της υπ' αριθ. 
108646/17-10-2016 (ΦΕΚ Β'3380) υπουργικής 
απόφασης «Προκήρυξη καθεστώτος ενισχύσε¬ 
ων "Ενισχύσεις μηχανολογικού εξοπλισμού" του 
αναπτυξιακού ν. 4399/2016». 

Ο ΥΠΟΥΡΓΟΣ 

ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1 .Τις διατάξεις του ν. 4399/2016 «Θεσμικό πλαίσιο για 
τη σύσταση καθεστώτων Ενισχύσεων Ιδιωτικών Επενδύ¬ 
σεων για την περιφερειακή και οικονομική ανάπτυξη της 
χώρας - Σύσταση Αναπτυξιακού Συμβουλίου και άλλες 
διατάξεις» (ΑΊ 17), και ιδίως των άρθρων 29 και 32 έως 
36 αυτού, όπως ισχύουν. 

2. Τις διατάξεις του Γενικού Απαλλακτικού Κανονισμού 
651/2014 της Ευρωπαϊκής Επιτροπής. 

3. Την κοινή υπουργική απόφαση υπ' αριθμ. 106688/ 
13-10-2016 (ΦΕΚ 3315 14.10.2016) "Καθορισμόςτου πο¬ 
σού, κατά είδος ενισχύσεων, για τα επενδυτικά σχέδια 
που υπάγονται στα καθεστώτα ενισχύσεων «Γενική Επι¬ 
χειρηματικότητα», «Νέες ανεξάρτητες ΜΜΕ», «Ενισχύσεις 
μηχανολογικού εξοπλισμού» και «Επενδύσεις μείζονος 
μεγέθους» του αναπτυξιακού ν. 4399/2016". 

4. Την απόφαση αριθμ. 108646/17-10-2016 (ΦΕΚ Β' 
3380 «Προκήρυξη καθεστώτος ενισχύσεων "Ενισχύ¬ 
σεις μηχανολογικού εξοπλισμού" του αναπτυξιακού 
ν.4399/2016». 

Τεύχος ΒΊ 84/27.01.2017 


5. Την κοινή απόφαση αριθμ. 108621/17-10-2016 (ΦΕΚ 
Α' 3410) «Καθορισμός ειδικών όρων, προϋποθέσεων, 
προδιαγραφών και περιορισμών για την υπαγωγή σε 
καθεστώτα ενισχύσεων του ν. 4399/2016 (Α' 117), επεν¬ 
δυτικών σχεδίων του τομέα της μεταποίησης γεωργι¬ 
κών προϊόντων, όπως αυτός ορίζεται στο σημείο 10 του 
άρθρου 2 του καν. (ΕΕ) αριθμ. 651/2014 της επιτροπής, 
αποκλειστικά στις περιπτώσεις στις οποίες η ενίσχυση 
του επενδυτικού σχεδίου καθορίζεται με βάση τις επι¬ 
λέξιμες δαπάνες του επενδυτικού σχεδίου.» 

6. Το άρθρο 90του «Κώδικα γιατην Κυβέρνηση και Κυ¬ 
βερνητικά Όργανα» που κυρώθηκε με το άρθρο πρώτο 
του π.δ. 63/2005 (Α'98). 

7. Τις διατάξεις του π.δ. 116/2014 «Οργανισμός του 
Υπουργείου Ανάπτυξης και Ανταγωνιστικότητας» (ΑΊ 85), 
όπως ισχύει. 

8. Τις διατάξεις του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (ΑΊ 14). 

9. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση Υπουργείου Με- 
ταναστευτικής Πολιτικής και Υπουργείου Ψηφιακής Πο¬ 
λιτικής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρότη¬ 
σης, Οικονομίας, Ανάπτυξης και Τουρισμού και Υποδο¬ 
μών, Μεταφορών και Δικτύων» (ΦΕΚ Α' 208). 

10. Τις διατάξεις του Π.Δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
Α’ 210). 

11. Την απόφαση του Πρωθυπουργού με αρ. Υ197/ 
16.11.2016 «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση.» (ΦΕΚ Β' 3722). 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τροποποιούμε και συμπληρώνουμε την απόφαση 
προκήρυξης του καθεστώτος «Ενισχύσεις μηχανολογι¬ 
κού εξοπλισμού» του ν. 4399/2016, ως ακολούθως: 

1. Η υποπερίπτωση β' της περίπτωσης Α' της παραγρά¬ 
φου 1 του άρθρου 5, αναδιατυπώνεται ως εξής: «β. με 
αύξηση του μετοχικού ή εταιρικού κεφαλαίου του φορέα 
του επενδυτικού σχεδίου με κεφαλαιοποίηση υφιστά¬ 


μενων φορολογηθέντων αποθεματικών και κερδών εις 
νέον. Το προηγούμενο εδάφιο εφαρμόζεται υπό τις εξής 
προϋποθέσεις: ί) κατά την αξιολόγηση του επενδυτικού 
σχεδίου διαπιστώνεται η επάρκεια της ρευστότητας της 
επιχείρησης (κυκλοφορούν ενεργητικό μείον βραχυπρό¬ 
θεσμες υποχρεώσεις), μετά την αφαίρεση του ποσού των 
διαθεσίμων της, που πρόκειται να χρησιμοποιηθεί για 
την κάλυψη της συμμετοχής του φορέα με ίδια κεφάλαια, 
και ϋ) τα φορολογηθέντα αποθεματικά έχουν σχημα- 
τισθεί από πραγματοποιηθέντα έσοδα του φορέα της 
επένδυσης βάσει διατάξεων οι οποίες δεν εμπεριέχουν 
όρους σχηματισμού και χρήσης τους που να αντιτίθενται 
στους κανόνες χορήγησης ενισχύσεων και δεν έχουν 
δεσμευθεί για να χρησιμοποιηθούν για άλλους σκοπούς» 

2. Η υποπερίπτωση γ' της περίπτωσης Α' της παραγρά¬ 
φου 1 του άρθρου 5, αναδιατυπώνεται ως εξής: «με την 
ανάλωση υφιστάμενων φορολογηθέντων αποθεματικών 
και κερδών εις νέον, τα οποία στην περίπτωση αυτή δε¬ 
σμεύονται σε ειδικό λογαριασμό και δεν μπορούν να 
διανεμηθούν πριν την παρέλευση επτά ετών προκειμέ- 
νου για μεγάλες επιχειρήσεις, ή πέντε ετών, προκειμένου 
για μεσαίες επιχειρήσεις ή τριών ετών, προκειμένου για 
μικρές ή πολύ μικρές, από την ημερομηνία ολοκλήρω¬ 
σης του επενδυτικού σχεδίου και την έναρξη της παρα¬ 
γωγικής λειτουργίας της επένδυσης. Το προηγούμενο 
εδάφιο εφαρμόζεται υπό τις εξής προϋποθέσεις: ί) κατά 
την αξιολόγηση του επενδυτικού σχεδίου διαπιστώνεται 
η επάρκεια της ρευστότητας της επιχείρησης (κυκλοφο¬ 
ρούν ενεργητικό μείον βραχυπρόθεσμες υποχρεώσεις), 
μετά την αφαίρεση του ποσού των διαθεσίμων της, που 
πρόκειται να χρησιμοποιηθεί για την κάλυψη της συμμε¬ 
τοχής του φορέα με ίδια κεφάλαια, ϋ) τα φορολογηθέντα 
αποθεματικά έχουν σχηματισθεί από πραγματοποιηθέ- 
ντα έσοδα του φορέα της επένδυσης βάσει διατάξεων οι 
οποίες δεν εμπεριέχουν όρους σχηματισμού και χρήσης 
τους που να αντιτίθενται στους κανόνες χορήγησης ενι¬ 
σχύσεων και δεν έχουν δεσμευθεί για να χρησιμοποιη¬ 
θούν για άλλους σκοπούς». 

3. Στην υποπερίπτωση α' της περίπτωσης Α της παρα¬ 
γράφου 1 του άρθρου 5, προστίθενται εδάφια ως εξής: 
«Η αύξηση του κεφαλαίου υφιστάμενων επιχειρήσεων 
μπορεί να γίνεται και πριν την υποβολή της αίτησης 
υπαγωγής, υπό την προϋπόθεση ότι πραγματοποιήθηκε 
μέσα στους τελευταίους δώδεκα μήνες ή στους είκο¬ 
σι τέσσερις μήνες προκειμένου για εταιρείες που είναι 
εισηγμένες σε οργανωμένη χρηματιστηριακή αγορά. 
Στην περίπτωση αυτή, η αύξηση έχει ως αποκλειστικό 
σκοπό την χρησιμοποίηση του νέου κεφαλαίου ως ίδια 
συμμετοχή στη συγκεκριμένη επένδυση βάσει της σχε¬ 
τικής απόφασης των εταίρων ή της Γενικής Συνέλευσής 
τους κατά περίπτωση, και υπό την προϋπόθεση ότι, 
κατά τον χρόνο υποβολής της αίτησης υπαγωγής του 
επενδυτικού σχεδίου, το κεφάλαιο αυτό αποδεδειγμένα 
υφίσταται με τη μορφή διαθεσίμων της εταιρείας και δεν 
έχει αναλωθεί». 

4. Στην περίπτωση Β' της παραγράφου. 2 του άρθρου 7, 
προστίθενται και οι κωδικοί αριθμοί δραστηριότητας 
«02-Δασοκομία και Υλοτομία» και «49-Χερσαίες μετα¬ 
φορές και μεταφορές μέσω αγωγών». 




Τεύχος Β' 184/27.01.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

5. Στο άρθρο 7 προστίθεται παράγραφος 5 ως εξής: 
«5. Στον τομέα της μεταποίησης γεωργικών προϊόντων, 
υπάγονται τα επενδυτικά σχέδια που καθορίζονται στην 
κοινή απόφαση αριθμ. 108621/17-10-2016 (ΦΕΚΑ' 3410) 
« Καθορισμός ειδικών όρων, προϋποθέσεων, προδιαγρα¬ 
φών και περιορισμών για την υπαγωγή σε καθεστώτα 
ενισχύσεων του ν. 4399/2016 (Α' 117), επενδυτικών σχε¬ 
δίων του τομέα της μεταποίησης γεωργικών προϊόντων, 
όπως αυτός ορίζεται στο σημείο 10 του άρθρου 2 του 
καν. (ΕΕ) αριθμ. 651/2014 της επιτροπής, αποκλειστικά 
στις περιπτώσεις στις οποίες η ενίσχυση του επενδυτικού 
σχεδίου καθορίζεται με βάση τις επιλέξιμες δαπάνες του 
επενδυτικού σχεδίου.», με τους ειδικούς όρους, προϋπο¬ 
θέσεις, προδιαγραφές και περιορισμούς που ορίζονται 
σε αυτήν.». 

6. Το εδάφιο α της παραγράφου 3 του άρθρου 8, 
αναδιατυπώνεται ως εξής: «α) αγορά και εγκατάσταση 
καινούργιων μηχανημάτων συμπεριλαμβανομένων των 
ειδικών εγκαταστάσεων». 

7. Στην παράγραφο 3 του άρθρου 8, προστίθεται πε¬ 
ρίπτωση ε' ως εξής: 

«ε) δαπάνες εκσυγχρονισμού ειδικών εγκαταστάσεων 
(που δεν αφορούν σε κτήρια) και μηχανολογικών εγκα¬ 
ταστάσεων». 

8. Το πρώτο εδάφιο της παρ. 5 του άρθρου 13, αντι¬ 
καθίσταται ως εξής: 

«5. Για την υποβολή των επενδυτικών σχεδίων, απαι¬ 
τείται παράβολο που ορίζεται στο 0,0005 του επιλέξιμου 
ύψους του επενδυτικού σχεδίου». 

9. Το πρώτο εδάφιο της παραγράφου 7 του άρθρου 16, 
αντικαθίσταται ως εξής: 

«7. Για την υποβολή του αιτήματος ελέγχου απαιτεί¬ 
ται παράβολο που ορίζεται στο 0,0005 του επιλέξιμου 
κόστους του επενδυτικού σχεδίου όπως αυτό προσδιο¬ 
ρίστηκε στην απόφαση υπαγωγής.». 

10. Στην παράγραφο 2 της ενότητας Β «στάδιο ελέγ¬ 
χου νομιμότητας επενδυτικού σχεδίου» του άρθρου 14, 
προστίθεται νέο εδάφιο, ως εξής: 

«Για τον έλεγχο πληρότητας και νομιμότητας δύνανται 
επιπλέον των υπαλλήλων των φορέων υποδοχής να αξι- 
οποιούνται και μέλη από το Εθνικό Μητρώο Πιστοποι¬ 
ημένων Αξιολογητών (Ε.Μ.Π.Α.) και το Εθνικό Μητρώο 
Πιστοποιημένων Ελεγκτών (Ε.Μ.Π.Ε.) του π.δ. 33/2011 
(Α' 33)». 

11. Η παρ. 8 του άρθρου 16 αντικαθίσταται ως εξής: 

«8.ΤαΌργανα Ελέγχου Επενδύσεων του παρόντος συ- 

νιστώνται με απόφαση του Υπουργού Οικονομίας και 
Ανάπτυξης. Με την απόφαση αυτή ορίζεται ο αριθμός 
των μελών τους, που δεν μπορεί να είναι λιγότερα από 
δύο, και η ιδιότητά τους, ανάλογα με τις ιδιαιτερότητες 
και με τα χαρακτηριστικά της ελεγχόμενης επένδυσης, 
ο χρόνος και ο τρόπος συγκρότησής τους, ανάλογα και 
με το είδος του ελέγχου, οι αρμοδιότητές τους, το αντι¬ 
κείμενο του ελέγχου, το χρονικό διάστημα εντός του 
οποίου υποχρεούνται να διενεργήσουν τον έλεγχο και 
να παραδώσουν την έκθεσή τους, καθώς και κάθε άλλη 
λεπτομέρεια για την εφαρμογή των ρυθμίσεων του άρ¬ 
θρου αυτού. Η απόφαση συγκρότησης εκάστου οργάνου 
Ελέγχου επένδυσης εκδίδεται από τα αρμόδια όργανα 
της παραγράφου 7 του άρθρου 14 του ν. 4399/2016». 


12. Το τελευταίο εδάφιο της υποπερίπτωσης στ' «Μέγε¬ 
θος φορέα επενδυτικού σχεδίου» της «Ενότητας Α: Στοι¬ 
χεία φορέα επενδυτικού σχεδίου» της παραγράφου 1 
«Οικονομοτεχνική μελέτη» του κεφαλαίου Δ’ «Στοιχεία 
και δικαιολογητικάτου ΦακέλουΤεκμηρίωσης»του Πα¬ 
ραρτήματος 1, αντικαθίσταται ως εξής: «Σε περίπτωση 
που ο φορέαςτου επενδυτικού σχεδίου προκύψει ή έχει 
προκύψει μετά από διαδικασία συγχώνευσης υφιστάμε¬ 
νων εταιριών, το μέγεθος προσδιορίζεται αθροιστικά βά¬ 
σει των συνολικών οικονομικών στοιχείων και στοιχείων 
απασχόλησης των υπό συγχώνευση εταιρειών, για κάθε 
χρήση πριν τη συγχώνευση που περιλαμβάνεται εντός 
των τριών τελευταίων κλεισμένων διαχειριστικών χρή¬ 
σεων από την υποβολή της αίτησης υπαγωγής». 

13. Μετά το δεύτερο εδάφιο της περίπτωσης β' της 
«Ενότητας Β: Τεχνική περιγραφή επενδυτικού έργου» 
της παραγράφου 1 «Οικονομοτεχνική μελέτη» του κε¬ 
φαλαίου Δ' «Στοιχεία και δικαιολογητικά του Φακέλου 
Τεκμηρίωσης» του Παραρτήματος 1, προστίθεται εδά¬ 
φιο ως εξής: «Αναφορά έργων ή/και εγκαταστάσεων, 
νέων είτε ήδη υφιστάμενων, που θα εξακολουθήσουν να 
χρησιμοποιούνται και μετά την ολοκλήρωση του επεν¬ 
δυτικού σχεδίου, προκειμένου να διασφαλίζεται ότι δεν 
δημιουργούνται διακρίσεις σε βάρος ευπαθών ομάδων 
ιδίως ως προς την προσβασιμότητα σε υποδομές, υπη¬ 
ρεσίες και αγαθά». 

14. Η περίπτωση ίν της παραγράφου 6 «Στοιχεία τεκ¬ 
μηρίωσης του μεγέθους ως ΜΜΕ» του κεφαλαίου Δ' 
«Στοιχεία και δικαιολογητικά του ΦακέλουΤεκμηρίωσης» 
του Παραρτήματος 1, αναδιατυπώνεται ως εξής: «ίν. Οι 
υποβληθείσες ΑΠΔ των 3 τελευταίων ημερολογιακών 
ετών, για το φορέα της επένδυσης και για κάθε συνεργα- 
ζόμενη ή συνδεδεμένη επιχείρησή του συνοδευόμενες 
από τις αντίστοιχες μηνιαίες καταστάσεις μισθοδοσίας 
της επιχείρησης». 

15. Η παράγραφος II του κεφαλαίου Δ' «Στοιχεία και δικαι- 
ολογητικά του Φακέλου τεκμηρίωσης» του Παραρτή ματος 
1, αναδιατυπώνεται ως εξής: «Υποβάλλονται οι υποβληθεί¬ 
σες ΑΠΔ για τους τελευταίους 12 μήνες πριν την υποβολή 
της αίτησης υπαγωγής συνοδευόμενες από τις αντίστοιχες 
μηνιαίες καταστάσεις μισθοδοσίας της επιχείρησης». 

16. Μετά το τελευταίο εδάφιο της υποπερίπτωσης ί ίί της 
παραγράφου 7 του κεφαλαίου Δ «Στοιχεία και δικαιολο- 
γητικά του φακέλου τεκμηρίωσης» του Παραρτήματος 1, 
προστίθεται εδάφιο ως εξής: «Ειδικότερα στην περί¬ 
πτωση γγ εκ των περιπτώσεων της παραγράφου 4γ του 
άρθρου 7 του ν. 4399/2016 που το επενδυτικό σχέδιο 
αφορά σε εκσυγχρονισμό μονάδας που έχει διακόψει 
την λειτουργία της χωρίς να έχει γίνει αλλαγή χρήσης 
συνυποβάλλονται και βεβαιώσεις αρμοδίων αρχών ή 
και λοιπά στοιχεία από τα οποία να τεκμηριώνεται ότι 
η μονάδα έχει διακόψει την λειτουργία της για τουλάχι¬ 
στον δώδεκα (12) μήνες πριν την υποβολή της αίτησης 
υπαγωγής (υποχρεωτικά δήλωση μεταβολών ΔΟΥ για 
την διακοπή λειτουργίας της ξενοδοχειακής μονάδας ή 
τη θέση σε αδράνεια και επικουρικά μηδενικές δηλώσεις 
ΦΠΑ ή και πιστοποιητικό ΓΕΜΗ)». 

17. Η περίπτωση α της παραγράφου 1 του κεφαλαίου «Επιλέξιμες δαπάνες περιφερειακών ενισχύσεων» του 
Παραρτήματος 2, αντικαθίσταται ως εξής: «α. Η αγορά και εγκατάσταση καινούργιων μηχανημάτων συμπεριλαμ¬ 
βανομένων των ειδικών εγκαταστάσεων». 

18. Στην παράγραφο 1 του κεφαλαίου «Επιλέξιμες δαπάνες περιφερειακών ενισχύσεων» του Παραρτήματος 2, 
προστίθεται περίπτωση ε' ως εξής: «ε) δαπάνες εκσυγχρονισμού ειδικών εγκαταστάσεων (που δεν αφορούν σε 
κτήρια) και μηχανολογικών εγκαταστάσεων». 

18. Ο πίνακας της παραγράφου 2 του κεφαλαίου «Επιλέξιμες δαπάνες περιφερειακών ενισχύσεων» του Παραρ¬ 
τήματος 2, αντικαθίσταται ως εξής: 

ΕΠΙΛΕΞΙΜΕΣ ΔΑΠΑΝΕΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ (Άρθρο 8) 

ΟΜΑΔΑ Α. Περιφερειακές Ενισχύσεις - επενδυτικές ενισχύσεις (άρθρο 14 ΓΑΚ) 

1 ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ-ΤΕΧΝΙΚΕΣ (ΕΙΔΙΚΕΣ) ΕΓΚΑΤΑΣΤΑΣΕΙΣ (Συμβατική ή/και ΙθΒίίπς) 

2. ΜΕΤΑΦΟΡΙΚΑ ΜΕΣΑ 

3. ΑΓΟΡΑ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ ΜΟΝΑΔΑΣ ΠΟΥ ΕΧΕΙ ΠΑΥΣΕΙ ΤΗ ΛΕΙΤΟΥΡΓΙΑ ΤΗΣ (Συμβατική) (μόνο 
για ΜΜΕ) 


20.0 πρώτος πίνακας της παραγράφου Α του κεφαλαίου «ενδεικτική περιγραφή εργασιών ανά κατηγορία δαπά¬ 
νης» του Παραρτήματος 2 αντικαθίσταται ως εξής: 


3. ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ-ΤΕΧΝΙΚΕΣ (ΕΙΔΙΚΕΣ) ΕΓΚΑΤΑΣΤΑΣΕΙΣ 

Στην κατηγορία «ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ-ΤΕΧΝΙΚΕΣ (ΕΙΔΙΚΕΣ) ΕΓΚΑΤΑΣΤΑΣΕΙΣ» περιλαμβάνονται οι 
δαπάνες αγοράς και εγκατάστασης καινούριων σύγχρονων μηχανημάτων, συμπεριλαμβανομένων των τεχνικών 
εγκαταστάσεων και γενικά των διευθετήσεων που γίνονται για την μόνιμη εγκατάστασή τους και τη σύνδεσή τους 
στο παραγωγικό κύκλωμα. Επίσης, οι δαπάνες εκσυγχρονισμού μηχανολογικών εγκαταστάσεων που δεν σχετί¬ 
ζονται με τα κτήρια. Ακόμα, περιλαμβάνονται οι δαπάνες κατασκευής, αγοράς, προμήθειας ή εκσυγχρονισμού 
ειδικών εγκαταστάσεων που σχετίζονται με τα μηχανήματα και είναι απαραίτητες για την παραγωγική λειτουργία 
της μονάδας που συνδέεται με το επενδυτικό σχέδιο, (π.χ. εγκαταστάσεις θέρμανσης, μονάδων κλιματισμού ή 
αποθηκευτικές δεξαμενές). 

α/α 

Τίτλος 

Δαπάνες που περιλαμβάνονται 

1 . 

Γραμμή Παραγωγής (προσδιορίζεται 
περιγραφικά) 

Αγορά - Εγκατάσταση ομάδας Μηχανημάτων - Εξοπλισμών - 
Αυτοματισμών που εκτελούν συγκεκριμένη ολοκληρωμένη εργασία 
ή/και οδηγούν στην παραγωγή ολοκληρωμένου ενδιάμεσου ή 
τελικού προϊόντος (π.χ. γραμμή παραγωγής προφίλ αλουμινίου, 
γραμμή διαμόρφωσης χαρτοκιβωτίων κ.λπ.). 

2. 

Ομοειδή Μηχανήματα - Εξοπλισμοί 
(προσδιορίζεται περιγραφικά) 

Αγορά - Εγκατάσταση Μηχανημάτων - Εξοπλισμών που 
χρησιμοποιούνται για παρόμοιες εργασίες (π.χ. ταινιόδρομοι, 
δεξαμενές υλικών) κ.λπ. 

3. 

Μεμονωμένο βασικό Μηχάνημα 
(προσδιορίζεται περιγραφικά) 

Διακριτή ομάδα μπορεί να αποτελεί ένα μεμονωμένο βασικό 
μηχάνημα που εκτελεί συγκεκριμένες εργασίες (π.χ. πρέσα σύνθλιψης) 

4. 

Βάσεις Μηχανημάτων 

Κατασκευή μεταλλικών βάσεων ή βάσεων από οπλισμένο σκυρόδεμα 
για την τοποθέτηση των μηχανημάτων. 

5. 

Εγκαταστάσεις θέρμανσης 

Αγορά και εγκατάσταση του μηχανολογικού εξοπλισμού του 
λεβητοστασίου και του δικτύου θερμού νερού (Λέβητες, καυστήρες, 
κυκλοφορητές, εναλλάκτες, πιεστικά συγκροτήματα, θερμαντικά 
σώματα κ.λπ.). 

6. 

Μονάδες κλιματισμού - Αερισμού 

Αγορά και εγκατάσταση του μηχανολογικού εξοπλισμού κλιματισμού - 
αερισμού (εξωτερικές και εσωτερικές κλιματιστικές μονάδες, αντλίες 
θερμότητας κ.λπ.). 

7. 

Υποσταθμός - Ηλεκτρολογικές 
Εγκαταστάσεις 

Αγορά και εγκατάσταση του μηχανολογικού εξοπλισμού 
του Υποσταθμού και λοιπού ηλεκτρολογικού εξοπλισμού 
(μετασχηματιστές, ηλεκτροπαραγωγό ζεύγος, πίνακες, συστήματα 
αδιάλειπτης παροχής τάσης και προστασίας δικτύου κ.λπ.). 

8. 

Σύστημα καθορισμού υγρών ή και 
αερίων αποβλήτων 

Αγορά και εγκατάσταση μηχανολογικού εξοπλισμού των συστημάτων 
συλλογής και καθορισμού υγρών και αερίων αποβλήτων (π.χ. αντλίες, 
βιολογικός καθαρισμός, φίλτρα, κ.λπ.). 

9. 

Εγκατάσταση πεπιεσμένου αέρα ή/ 
και αερίων 

Αγορά και εγκατάσταση δικτύων πεπιεσμένου αέρα ή /και αερίων, 
αεροσυμπιεστών, αεροφυλακίων, φίλτρων, ξηραντών, δεξαμενών 
αποθήκευσης. 

10 . 

Γερανογέφυρες 

Αγορά και εγκατάσταση γερανογεφυρών. 

11. 

Γεφυροπλάστιγγα 

Αγορά και εγκατάσταση γεφυροπλάστιγγας. 

12. 

Μηχανικές εγκαταστάσεις 
φορτοεκφόρτωσης 

Αγορά και εγκατάσταση ηλεκτρουδραυλικών μεταλλικών ραμπών, 
αυτόματων μεταλλικών θυρών φορτοεκφόρτωσης κ.λπ. (αφορούν 
κυρίως μονάδες εφοδιαστικής αλυσίδας). 

13. 

Αντλίες - σωληνώσεις 

Αγορά και εγκατάσταση των αντλιών και σωληνώσεων για την 
διακίνηση υγρών και αέριων υλικών της παραγωγικής διαδικασίας 

14. 

Εξοπλισμός λειτουργίας πισινών, 
εγκαταστάσεων θαλασσοθεραπείας 
και 5ΡΑ ξενοδοχειακής μονάδας 

Αγορά και εγκατάσταση του μηχανολογικού εξοπλισμού λειτουργίας 
των πισινών, κέντρων θαλασσοθεραπείας και εγκαταστάσεων 5ΡΑ 
(αντλίες, κυκλοφορητές κ.λπ.). 

15. 

Πυρανίχνευση - Πυρόσβεση 

Αγορά εξοπλισμού πυρανίχνευσης και πυρόσβεσης (ανιχνευτές, 
πυροσβεστήρες, πυροσβεστικές φωλιές κ.λπ.). 


Άρθρο 2 

1. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν προκαλείται πρόσθετη δαπάνη του Προϋπολογισμού Δημοσίων 
Επενδύσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιανουάριου 2017 

Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 


Αριθμ. ΔΙΠΑΑΔ/Φ.Κ./0 1/31227 (3) 

Κατανομή Καθηγητών της Στρατιωτικής Σχολής 

Ευελπίδων (ΣΣΕ) έτους 2016. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/10 «Προστασία της εθνικής οι¬ 
κονομίας - Επείγοντα μέτρα για την αντιμετώπιση της 
δημοσιονομικήε κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α/2012). 

2. Το π.δ. 123/2016 (ΦΕΚ 208/Α74-11-2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής,Τηλεπικοινωνιών και Ενημέρωσης, μετονομα¬ 
σία Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης καιΤουρισμού και Υποδο¬ 
μών, Μεταφορών και Δικτύων» και το π.δ. 125/2016 (ΦΕΚ 
210/Α75-11-2016) «Διορισμός Υπουργών, Αναπληρωτών 
Υπουργών και Υφυπουργών». 

3. Την υπ' αρ. ΔΙΠΠ/Φ.ΕΠ. 1/71/οικ. 4573/01-3-2011 
(ΦΕΚ 323/Β71 -3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 


βέρνησης και Οικονομικών, για τον καθορισμό των προ¬ 
τεραιοτήτων και των κριτηρίων κατανομής προσωπικού. 

4. Την υπ'αριθμ. ΔΙΠΠ/Φ.ΕΓΚΡ.3./89/2976/25-5-2014 
απόφαση της Επιτροπής της ΠΥΣ 33/2006. 

5. Το υπ'αριθμ. πρωτ. Φ.392.1/51/396182/Σ.2506/ 
02.12.2016 έγγραφο του Υπουργείου Εθνικής Άμυνας 
(ΓΕΣ). 

6. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 1 
του άρθρου 1 του ν. 3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή των κατωτέρω Καθηγητών, μελών του 
Διδακτικού Ερευνητικού Προσωπικού (ΔΕΠ) της Στρα¬ 
τιωτικής Σχολής Ευελπίδων (ΣΣΕ) έτους 2016, ως εξής: 

Ι.Της Μελαγράκη Γεωργίας στη θέση του Επίκουρου 
Καθηγητή στη ΣΣΕ, στο γνωστικό αντικείμενο «Στρατι¬ 
ωτικές Εφαρμογές Χημείας». 

2. Του Κολοβού Κωνσταντίνου στη θέση του Επίκου¬ 
ρου Καθηγητή στη ΣΣΕ, στο γνωστικό αντικείμενο «Στρα¬ 
τιωτικές Εφαρμογές Χημείας», 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2017 

Η Υπουργός 

ΟΛΓΑ ΓΕΡΟΒΑΣΙΛΗ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 

























